Päämajan tilannetiedoitus 14.12. klo 12 (1939)
Päämajan tilannetiedoitus 14.12. klo 12

M a a v o i m a t

Kannaksella käytiin 13.12. kuluessa paikallisia taisteluita, joissa vihollinen menetti mm. 11 hyökkäysvaunua. Itärajalla vihollinen on jatkanut tuloksettomia hyökkäyksiään. Varsinkin Koirinojan suunnalla ovat lukuisain panssarivaunujen tukemat hyökkäykset olleet kiivaita. Suomussalmella käyttivät venäläiset kaasua. Tolvajärvellä on oma hyökkäys viety onnelliseen päätökseen ja 13.12. illalla voitiin arvioida, että ankarassa kolmipäiväisessä taistelussa kaksi venäläistä rykmenttiä on tuhottu. Heidän tappionsa ovat suunnattomat. Tolvajärven maasto on nyt hallussamme ja joukot seuraavat perääntyvää vihollista.

M e r i v o i m a t

Vihollisen laivasto-osasto on pommittanut myöskin Koiviston pattereita. Patterit ovat vastanneet ja avustaneet lisäksi maarintamaa tuhoten mm. erään tykistöpatterin. Patterin tuli karkoitti laivasto-osaston.

I l m a v o i m a t

13.12. on huonon sään takia sekä vihollisen ja että oma ilmatoiminta ollut vähäistä. Pohjois-Suomessa ovat joukkomme ampuneet alas yhden viholliskoneen. Espoon seudulta on löydetty yksi todennäköisesti aikaisemmin Helsingin pommitukseen osallistunut vihollisen pommikone, tuhoutuneena.

Talvisodan viiteaineisto